Kultuuriministri 11. septembri 2023. a määruse nr 11 „Riigieelarvest muuseumide tegevustoetuse taotlemise, taotleja hindamise ja toetuse määramise tingimused ja kord“ muutmine

Vastu võetud 13.11.2024 nr 24

Määrus kehtestatakse muuseumiseaduse § 21 lõike 4 alusel.

Kultuuriministri 11. septembri 2023. a määruses nr 11 „Riigieelarvest muuseumide tegevustoetuse taotlemise, taotleja hindamise ja toetuse määramise tingimused ja kord“ tehakse järgmised muudatused:

1) paragrahvi 3 lõiked 1 ja 2 sõnastatakse järgmiselt:
„(1) Toetuse andmisel vähese tähtsusega abina lähtub toetuse andja Euroopa Komisjoni määruses (EL) nr 2023/2831, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L, 2023/2831, 15.12.2023) (edaspidi VTA määrus) ja konkurentsiseaduse §-s 33 sätestatust.

(2) Kui toetus loetakse vähese tähtsusega abiks VTA määruse mõistes, kontrollib toetuse andja riigiabi ja vähese tähtsusega abi registrist, et taotletava toetuse andmise korral ei ületaks taotlejale eraldatud vähese tähtsusega abi koos taotlusvoorust eraldatava toetusega kolme aasta pikkuse ajavahemiku jooksul 300 000 eurot.“;

2) paragrahvi 3 lõigetes 3 ja 4 asendatakse sõnad „komisjoni määruse (EL) nr 1407/2013“ sõnadega „VTA määruse“; 

3) paragrahvi 11 täiendatakse lõikega 41 järgmises sõnastuses:
„(41) Kui taotlusvooru eelarve väheneb võrreldes eelneva kalendriaastaga, siis toetuse suuruse ümberhindamist lisas 1 toodud metoodika alusel ei tehta ning kõigil taotlejatel vähendatakse toetust taotlusvooru eelarve vähenemise protsendi võrra.“;
4) paragrahvi 11 lõige 6 sõnastatakse järgmiselt:
„(6) Tasumisele kuuluva maamaksu summa tõusuga ja Vabariigi Valitsuse määrusega kehtestatud töötasu alammäära tõusuga kaasneva lisatoetuse jaotuse otsustab toetuse andja.“;
5) paragrahvi 11 lõige 7 sõnastatakse järgmiselt:
„(7) Lõigetes 5 või 6 nimetatud lisatoetuse maksmist ei loeta taotlusvooru eelarve suurenemiseks ja mittemaksmist taotlusvooru eelarve vähenemiseks.“;
6) paragrahvi 12 täiendatakse lõikega 5 järgmises sõnastuses:
„(5) Kui taotlusvooru eelarve väheneb võrreldes eelneva kalendriaastaga, siis toetuse suuruse ümberhindamist lisas 1 toodud metoodika alusel ei tehta ning kõigil taotlejatel vähendatakse toetust taotlusvooru eelarve vähenemise protsendi võrra.“.

Heidy Purga
Minister

Kristiina Alliksaar
Kantsler